
PROIECT DE HOTARARE 
cu privire la utilizarea unei sume din excedentul bugetar al anilor precedenti pentru acoperirea temporară a golurilor de casă provenite din decalajele între veniturile şi cheltuielile secţiunii de dezvoltare în anul 2022


Consiliul Local al Municipiului Câmpulung, județul Argeș întrunit în şedinţă ordinară în data de ...... decembrie 2022;
Având în vedere : 
- Referatul de aprobare nr. 39571 din 14.12.2022 al Primarului Municipiului Câmpulung cu privire la utilizarea unei sume din excedentul bugetar al anilor precedenti pentru acoperirea temporară a golurilor de casă provenite din decalajele între veniturile şi cheltuielile secţiunii de dezvoltare în anul 2022;
- Raportul de specialitate nr. 39572 din 14.12.2022 al Directiei Economice şi Fiscale din cadrul aparatului de specialitate al Primarului Municipiului Câmpulung prin care se propune utilizarea unei sume din excedentul bugetar al anilor precedenti pentru acoperirea temporară a golurilor de casă provenite din decalajele între veniturile şi cheltuielile secţiunii de dezvoltare în anul 2022;
- Prevederile art. 58, alin. (1), lit, b) din Legea nr. 273 / 2006 privind finanțele publice locale,  cu modificările și completările ulterioare;
- Prevederile art. 129, alin. (4) lit. a) din Ordonanța de Urgență a Guvernului nr. 57 / 2019 privind Codul administrativ, cu modificările și completările ulterioare; 
- Avizele comisiilor de specialitate ale consiliului local nr. 1 si 5;
         În temeiul prevederilor art. 139, alin. (3) lit. a) si ale art. 196 alin. (1) lit. a din Ordonanța de Urgență a Guvernului nr. 57 / 2019 privind Codul administrativ, cu modificările şi completările ulterioare,

Consiliul Local al Municipiului Câmpulung 
H O T Ă R Ă Ş T E  :
       	
Art. 1. – (1) Se aprobă utilizarea din excedentul bugetar al anilor precedenti a sumei de 436 mii lei pentru acoperirea temporară a golurilor de casă provenite din decalajele între veniturile şi cheltuielile secţiunii de dezvoltare în anul 2022 pentru finantarea unor cheltuieli aferente proiectului cu titlul ,,Consolidarea capacitatii unitatilor de invatamant preuniversitar de stat din Municipiul Campulung, judetul Arges in vederea gestionarii crizei SARS-COV2” cod SMIS 2014+ 145167, proiect finantat prin Programul Operational Infrastructura Mare (POIM) din Fondul European de Dezvoltare Regionala 2014-2020 (FEDR) conform Contractului de Finantare nr. 1419/18.05.2022/16140/23.05.2022.
(2) Suma este necesara pentru decontarea facturilor aferente proiectului mentionat la art. 1 alin. (1) si vor incluse in cererile de rambursare ce se vor depune la Autoritatea de Management pentru Programul Operational Infrastructura Mare (AMPOIM).
          Art. 2. – Cu ducerea la îndeplinire a prezentei hotărâri se însărcinează Primarul Municipiului Câmpulung, Direcţia Economică şi Fiscală și Serviciul de Dezvoltare Urbana din cadrul aparatului de specialitate al primarului.

          Art. 3. – Prezenta hotărâre va fi afişată şi publicată pentru aducerea ei la cunoştinţă publică şi va fi comunicată în termen legal Instituţiei Prefectului – Judeţul Argeş, Primarului Municipiului Câmpulung, Direcţiei Economice şi Fiscale, Serviciului de Dezvoltare Urbana si Trezoreriei Municipiului Campulung.

Municipiul Câmpulung, ....12.2022 Președinte de ședință, 
Contrasemnează  
Secretar general,
Ramona SIMION

